分类：文化/艺术-文学
问题：求救，原文1、“根之茂者其实遂膏之沃者其光晔”的原文2、岑参《武 
1、“根之茂者其实遂 膏之者其光晔”的原文2、岑参《武威送刘判官赴碛西行军》的原文3、白居易《望月有感》原文4、《红楼梦》“质本洁来还洁去 强于污浊陷渠沟”所在段的原文
回答：1、“根之茂者其实遂 膏之沃者其光晔”出自韩愈的《答李翊书》。原文如下：    六月二十六日，愈白。李生足下：生之书辞甚高，而其问何下而恭也。能如是，谁不欲告生以其道？道德之归也有日矣，况其外之文乎？抑愈所谓望孔子之门墙而不入于其宫者，焉足以知是且非邪？虽然，不可不为生言之。      生所谓“立言”者，是也；生所为者与所期者，甚似而几矣。抑不知生之志：蕲胜于人而取于人邪？将蕲至于古之立言者邪？蕲胜于人而取子人，则固胜于人而可取于人矣！将蕲至于古之立言者，则无望其速成，无诱于势利，养其根而俟其实，加其膏而希其光。根之茂者其实遂，膏之沃者其光晔。仁义之人，其言蔼如也。    抑又有难者。愈之所为，不自知其至犹未也；虽然，学之二十余年矣。始者，非三代两汉之书不敢观，非圣人之志不敢存。处若忘，行若遗，俨乎其若思，茫乎其若迷。当其取于心而注于手也，惟陈言之务去，戛戛乎其难哉！其观于人，不知其非笑之为非笑也。如是者亦有年，犹不改。然后识古书之正伪，与虽正而不至焉者，昭昭然白黑分矣，而务去之，乃徐有得也。 2、岑参《武威送刘判官赴碛西行军》的原文    火山五月行人少， 看君马去疾如鸟。　　都护行营太白西， 角声一动胡天晓。3、白居易《望月有感》原文    时难年荒世业空， 弟兄羁旅各西东。     田园寥落干戈后， 骨肉流离道路中。     吊影分为千里雁， 辞根散作九秋蓬。     共看明月应垂泪， 一夜乡心五处同。 4、《红楼梦》“质本洁来还洁去 强于污浊陷渠沟”所在段的原文葬花词  花谢花满天，红消香断有谁怜？ 游丝软系飘春榭，落絮轻沾扑乡帘。 闺中女儿惜春暮，愁绪满怀无着处； 手把花锄出乡帘，忍踏落花来复去。 柳丝榆荚自芳菲，不管桃飘与李飞， 桃李明年能再发，明年闺中知有谁？ 三月香巢初垒成，梁间燕子太无情； 明年花发虽可啄，却不道人去梁空巢已倾？ 一年三百六十日，风刀霜剑严相逼； 明媚鲜妍能几时，一朝飘泊难寻觅。 花开易见落难寻，阶前愁杀葬花人； 独把花锄偷洒泪，洒上空枝见血痕。 杜鹃无语正黄昏，荷锄归去掩重门； 青灯照壁人初睡，冷雨敲窗被未温！ 怪侬底事倍伤神？半为怜春半恼春。  怜春忽至恼忽去，至又无言去不闻。  昨宵庭外悲歌发，知是花魂与鸟魂？ 花魂鸟魂总难留，鸟自无言花自羞。 愿侬此日生双翼，随花飞到天尽头。 天尽头，何处有香丘？  未若锦囊收艳骨，一捧净土掩风流。 质本洁来还洁去，不教污掉陷渠沟。 尔今死去侬收葬，未卜侬身何日丧！ 侬今葬花人笑痴，他年葬侬知是谁！ 试看春残花渐落，便是红颜老死时。 一朝春尽红颜老，花落人亡两不知！